Copa Sudamericana

CONMEBOL Sudamericana on Lõuna-Ameerika jalgpalliliidu CONMEBOL-i korraldatav teine suurem rahvusvaheline Lõuna-Ameerika klubide turniir.

See loodi 2002. aastal Copa Merconorte ja Copa Mercosuri asemele. Copa Sudamericana võitja selgub väljalangemisturniiril. Turniiril osalejate arv on aastate jooksul muutunud. 2020. aastal osales turniiril 44 klubi kümnest Lõuna-Ameerika riigist. Aastatel 2004–2008 võisid turniiril osaleda lisaks Põhja- ja Kesk-Ameerika jalgpalliliidu CONCACAF-i klubid.

Copa Sudamericana on võitnud 15 klubi seitsmest riigist. Boca Juniors ja Independiente Argentinast ning Athletico Paranaense Brasiiliast on ainsad klubid, mis on võitnud Copa Sudamericana enam kui ühel korral – kõik kahel korral. Enim võite on läinud Argentinasse (kokku üheksa), viiel korral on võitnud Brasiilia klubid, kaks korda Ecuadori klubid ning korra Colombia, Mehhiko, Tšiili ja Peruu klubid.

2016. aastal jäi Chapecoense ja Atlético Nacionali vaheline finaalmäng ära, kuna Chapecoense meeskond sattus finaalmängule sõites lennuõnnetusse. Chapecoense kuulutati hiljem Copa Sudamericana võitjaks.

Copa Sudamericana võitja kohtub Lõuna-Ameerika tähtsaima klubisarja Copa Libertadorese võitjaga Recopa Sudamericanal. Copa Sudamericana võitja kindlustab lisaks koha järgmise aasta Copa Libertadoresele.

Meistrid

Välislingid 
 Copa Sudamericana CONMEBOL-i kodulehel
 Copa Sudamericana tulemused 2002–2021

Jalgpalliklubide rahvusvahelised tiitlivõistlused